I.

Neuvoston asetuksessa (EY) N:o 1030/2002 säädetyn yhtenäisen kaavan mukaisesti myönnetyt oleskeluluvat — Kolmansien maiden kansalaisten oleskeluluvan yhtenäisestä kaavasta 13 päivänä kesäkuuta 2002 annettuun neuvoston asetukseen (EY) N:o 1030/2002 perustuvien yhteisten toimintojen mukainen oleskelulupa, joka sisältää todisteen sijoittautumisesta, ID1-korttiformaatissa (myönnetty Itävallassa 1.1.2003–31.12.2005) — Kolmansien maiden kansalaisten oleskeluluvan yhtenäisestä kaavasta 13 päivänä kesäkuuta 2002 annettuun neuvoston asetukseen (EY) N:o 1030/2002 perustuvien yhteisten toimintojen mukainen oleskelulupa tarran muodossa (myönnetty Itävallassa 1.1.2005–31.12.2005) — Kolmansien maiden kansalaisten oleskeluluvan yhtenäisestä kaavasta 13 päivänä kesäkuuta 2002 annettuun neuvoston asetukseen (EY) N:o 1030/2002 perustuvien yhteisten toimintojen mukainen ID1-korttiformaatissa myönnetyn oleskeluluvan tyyppi ”sijoittautumislupa” (Niederlassungsbewilligung), ”perheenjäsen” (Familienangehöriger), ”pitkäaikainen EY-oleskelulupa” (Daueraufenthalt-EG), ”pitkäaikainen oleskelu – perheenjäsen” (Daueraufenthalt-Familienangehöriger) tai ”oleskelulupa” (Aufenthaltsbewilligung) (myönnetty Itävallassa 1.1.2006 alkaen). Oleskeluluvassa (Aufenthaltsbewilligung) mainitaan kulloisenkin oleskelun tarkoitus. Oleskelulupa (Aufenthaltsbewilligung) voidaan myöntää seuraaviin tarkoituksiin: sisäisen siirron saanut työntekijä (ICT), lähetetty työntekijä, itsenäinen ammatinharjoittaja, ansiotyöhön liittyvät erikoistapaukset, koululainen, sosiaalityöntekijä, perheenyhdistäminen. Oleskelulupia (Aufenthaltsbewilligung) on myönnetty sisäisen siirron saaneille työntekijöille (ICT) 1.10.2017 alkaen. Student-oleskelulupia (Aufenthaltsbewilligung) opiskelijoille, vapaaehtoistyöntekijöille ja tutkijoiden liikkuvuutta varten on myönnetty 1. syyskuuta 2018 alkaen. Studierender-opiskelulupia (Aufenthaltsbewilligung) myönnettiin 31. elokuuta 2018 asti. Sijoittautumislupa (Niederlassungsbewilligung) voidaan myöntää ilman lisätietoja tai seuraaviin tarkoituksiin: ei ansiotyötä ja omainen. Sijoittautumislupia on myönnetty 1.10.2017 alkaen myös seuraaviin luokkiin: tutkija, taiteilija tai ansiotyöhön liittyvät erikoistapaukset. Sijoittautumislupia on myönnetty Itävallassa 30.6.2011 asti seuraaviin luokkiin: avainhenkilöstö, rajoittamaton ja rajoitettu. Pitkäaikaisia EY-oleskelulupia (Daueraufenthalt-EG) ja perheenjäsenen pitkäaikaisia oleskelulupia (Daueraufenthalt-Familienangehöriger) on myönnetty Itävallassa 31. joulukuuta 2013 asti. Sijoittautumista ja oleskelua koskevan lain 69a §:n mukaisia oleskelulupia (Aufenthaltsbewilligung) on myönnetty Itävallassa 31.12.2013 asti. Oleskelulupia on myönnetty 30.9.2017 asti myös seuraaviin tarkoituksiin: vuorotyövoima, taiteilija ja tutkija. — Kolmansien maiden kansalaisten oleskeluluvan yhtenäisestä kaavasta 13 päivänä kesäkuuta 2002 annettuun neuvoston asetukseen (EY) N:o 1030/2002 perustuvien yhteisten toimintojen mukainen ID1-korttiformaatissa myönnetyn oleskeluluvan tyyppi ”puna-valko-punainen kortti” (Rot-Weiß-Rot-Karte), ”puna-valko-punainen plus-kortti” (Rot Weiß Rot Karte plus) ja ”sininen EU-kortti” (Blaue Karte EU) (myönnetty Itävallassa 1.7.2011 alkaen). — Kolmansien maiden kansalaisten oleskeluluvan yhtenäisestä kaavasta 13. kesäkuuta 2002 annettuun neuvoston asetukseen (EY) N:o 1030/2002 perustuvien yhteisten toimintojen mukainen pitkäaikainen EY-oleskelulupa (Daueraufenthalt- EG) (myönnetty Itävallassa 1.1.2014 alkaen). — Turvapaikkalain (siinä muodossa kuin se on Itävallan virallisessa lehdessä I nro 100/2005) 55 §:n 1 momentin tai 56 §:n 1 momentin mukainen ”plus-oleskelulupakortti” (Aufenthaltsberechtigung plus), joka vastaa aikaisempia, sijoittautumista ja oleskelua koskevan lain (NAG) (siinä muodossa kuin se on Itävallan virallisessa lehdessä I nro 38/2011) 41a §:n 9 momentin ja 43 §:n 3 momentin säännöksiä (myönnetty Itävallassa 1.1.2014 alkaen). — Turvapaikkalain (siinä muodossa kuin se on Itävallan virallisessa lehdessä I nro 100/2005) 55 §:n 2 momentin tai 56 §:n 2 momentin mukainen ”oleskeluoikeus” (Aufenthaltsberechtigung), joka vastaa aikaisempaa sijoittautumista ja oleskelua koskevan lain (NAG) (siinä muodossa kuin se on Itävallan virallisessa lehdessä I nro 38/2011) 43 §:n 3 ja 4 momentin mukaista sijoittautumislupaa (Niederlassungsbewilligung) (myönnetty Itävallassa 1.1.2014 alkaen). — Turvapaikkalain 57 §:n (siinä muodossa kuin se on Itävallan virallisessa lehdessä I nro 100/2005) mukainen ”erityissuojeluun oikeuttava oleskeluoikeus” (Aufenthaltsberechtigung aus besonderem Schutz), jolla saatetaan edelleen osaksi kansallista lainsäädäntöä 29 päivänä huhtikuuta 2004 annetun neuvoston direktiivin 2004/81/EY säännökset oleskeluluvasta, joka myönnetään toimivaltaisten viranomaisten kanssa yhteistyötä tekeville kolmansien maiden kansalaisille, jotka ovat ihmiskaupan uhreja ja jotka ovat joutuneet laittomassa maahantulossa avustamisen kohteeksi. Aikaisemmat säännökset oli annettu sijoittautumista ja oleskelua koskevan lain (NAG) (siinä muodossa kuin se on Itävallan virallisessa lehdessä I nro 38/2011) 69 a §:n 1 momentissa (myönnetty Itävallassa 1. tammikuuta 2014 alkaen).